tomron87/hebrew-wikipedia-sentences-corpus huggingface dataset:
רוזנברג, אשר נפטר שנים ספורות לאחר מכן, קרא לגרסה זו "הסרט הראשון של פלשׂתינה", וזו הגרסה המצויה לפנינו כיום.
הסריס האתיופי או הסריס הכושי הוא אדם המוזכר בברית החדשה, אשר הגיע מאתיופיה העתיקה או מכוש ומכאן כינוייו.
בספר מעשי השליחים מוזכר כי מלאך דיבר אל פיליפוס המבשר ואמר לו ללכת דרומה לכיוון עזה.
בדרכו הוא פגש בסריס של קנדק , מלכת כוש, שבא להשתחוות בבית המקדש והיה בדרכו חזרה במרכבה תוך שהוא קורא בספר ישעיהו.
פיליפוס ניגש אל המרכבה ושאל את הסריס אם הוא מבין את אשר הוא קורא, הסריס השיב לו שלא ואמר לפיליפוס שיקריא לו.
פיליפוס החל בשיחה עם הסריס על ישו עד שהסריס השתכנע וביקש להיטבל.
לפי מספר חוקרים הסריס מכוש היה יהודי מכוש שבא להתפלל בבית המקדש, דבר אשר מרמז על קיומה של קהילה יהודית בממלכת כוש.
במסורת האתיופית הסריס נחשב לנוצרי האתיופי הראשון ולאדם שהביא את הנצרות לאתיופיה.
פרשנות זו של הכנסייה האתיופית באה מתוך המקרא שתרגם את השם "כוש" לשם "אתיופיה" ואינה תואמת את המחקר מכיוון שממלכת כוש שכנה בצפון סודאן ולא בחבש שזו זוהתה עם השמות אתיופיה/כוש רק יותר מאוחר.
לפי מסורות אתיופיות אחרות, לרבות הכבר נגשת אף המלכה קנדק המוזכרת בקטע זוהתה עם מלכת שבא.
הסרט הכחול הוא תואר בלתי רשמי הניתן לאוניית נוסעים שחצתה את האוקיינוס האטלנטי במהלך הפלגה סדירה במהירות שיא.
המונח הושאל ממרוצי סוסים ולא היה בשימוש נרחב אלא לאחר 1910. על פי החוקים הבלתי כתובים של התחרות, השיא נקבע לפי המהירות הממוצעת ולא על פי משך ההפלגה, מאחר שאוניות מפליגות בנתיבים שונים.
אונייה נחשבת לשוברת שיא אם עברה את השיא הקודם בהפליגה מזרחה, אך אינה זכאית לסרט הכחול אלא אם שברה גם את השיא הקשה יותר בהפלגה מערבה, נגד זרם הגולף.
מבין 35 אוניות נוסעים טרנס-אטלנטיות המחזיקות בתואר "הסרט הכחול", 25 היו בריטיות, 5 גרמניות, 3 אמריקניות, אחת מאיטליה ואחת מצרפת.
13 אוניות השתייכו לחברת הספנות קונארד ליין (כולל "קווין מרי" של חברת קונארד וייט סטאר), 5 לווייט סטאר ליין, 4 לנורדדויטשר לויד, 2 לקולינס ליין, 2 לאינמן ליין, 2 לגאיין ואחת לבריטיש אנד אמריקן, גרייט וסטרן, המבורג-אמריקה ליין, איטליה נוויגציונה, קומפני ז'נרל טרנסאטלנטיק ויונייטד סטייטס ליינס.
רבות מבין אוניות אלו נבנו בסיוע סובסידיות ממשלתיות נדיבות ותוכננו למלא צרכים צבאיים בעת מלחמה.
וינסטון צ'רצ'יל העריך כי שתי הקווינים של חברת קונארד סייעו לקיצורה של מלחמת העולם השנייה בשנה אחת.
אוניית הנוסעים הטרנס-אטלנטית האחרונה שזכתה בסרט הכחול, אוניית הקיטור "יונייטד סטייטס", תוכננה לשמש הן כמובלת צבא הן כאוניית נוסעים מסחרית.
עד 1935 לא הוענק כל פרס לאונייה ששברה את השיא.
הרולד היילז (1868–1942), פוליטיקאי בריטי והבעלים של חברת הספנות Hales Brothers, העניק לראשונה בשנה זו את גביע הפרס.
חוקי גביע היילז שונים מן החוקים המסורתיים של הסרט הכחול.
בגביע היילז יכולה לזכות אוניית נוסעים מסחרית מכל סוג שהוא בהפלגה לכל כיוון.
האונייה הראשונה שקיבלה את הגביע ואינה אוניית נוסעים העורכת הפלגות סדירות (liner) היא מעבורת הנוסעים/מכוניות "הוברספיד גרייט בריטיין"; היא שברה את השיא בהפלגה מזרחה ללא נוסעים ב-1990. ברם, "יונייטד סטייסט" מוסיפה להחזיק בתואר הסרט הכחול משום שהאוניות ששברו את השיא אחריה לא היו אוניות נוסעים טרנס-אטלנטיות בהפלגה סדירה מערבה.
הסרט הערבי של יום שישי הייתה תופעת קאלט ישראלית שנמשכה כשלושה עשורים, משנת 1969 ועד שנות ה-90. מדי ערב שבת שידרה הטלוויזיה הישראלית (לימים הערוץ הראשון) סרט קולנוע מצרי, ומשבצת שידור זו זכתה לפופולריות ניכרת וחוצת-מגזרים.
הקולנוע המצרי היה פופולרי בארץ ישראל מראשית ימיו, בתקופת המנדט הבריטי.
בבתי קולנוע הקרנו בקביעות סרטים מצריים, סרטים שכבר אז קיבלו את הכינוי "סרט ערבי"; בהם: קולנוע רמה ברמת גן, קולנוע מגדלור בתל אביב; קולנוע אוריון, קולנוע עדן, קולנוע ציון וקולנוע אדיסון בירושלים.
זאת גם על רקע העובדה שרבים מכוכבי הקולנוע המצרי באותה עת היו יהודים, בהם: השחקניות נגמה אבראהים, ויקטוריה כהן, אסתר שטאח, כאמיליה ונג'ווא סאלם; הזמרת והשחקנית סועאד זכי, הזמרת והשחקנית לילה מוראד ופאיזה רושדי; השחקנים שאלום (ליאון אנג'ל), אליאס מואדב, פלפל אל-מסרי, סלאמה אליאס ומוניר מוראד.
סרטים מצריים המשיכו להיות פופולריים בישראל גם לאחר קום המדינה, בעיקר בקרב יהודים יוצאי ארצות ערב.
שידורי הסרט הערבי החלו בנובמבר 1969, במסגרת שידורי "הטלוויזיה בערבית", אז החלו לשדר לראשונה גם בימי שישי ומוצאי שבת.
והם הפכו עד מהרה לרצועת השידור הפופולרית ביותר של הטלוויזיה בערבית.
החל משנת 1972 נוספו לסרטים כתוביות בעברית.
בנוסף החלו העיתונים לפרסם תקציר של הסרט כחלק מלוחות השידור שפרסמו
במרץ 1990 תנועת חמאס והמוג'מע האיסלאמי, יחד עם קיצונים דתיים אחרים, החלו לאוסר על תושבי רצועת עזה לצפות בסרט הערבי של ימי שישי.
זאת מאחר שבסרטים אלה מוקרנות מדי פעם סצנות רומנטיות בין גבר לאשה שאסור למוסלמים לצפות בהן.
בכרוזים שפרסמו כתבו שזוהי "תועבה" ו"מזימה ישראלית להשחית את נפשם הרכה של ילדי האסלאם".
שידורי הסרט הערבי זכו לפופולריות רבה בקרב כל הקבוצות בישראל, והצפייה בסרט הערבי הפכה למעין טקס משפחתי קבוע, מדורת שבט.
בתחילת שנות ה-80 הוערך מספר הצופים בסרט מדי שבוע בכמיליון (מתוך אוכלוסייה של כ-4 מיליון בישראל באותה עת).
עם זאת, היחס אליה בקרב האליטה האשכנזית היה כאל תופעה פולקלוריסטית, שאין לקחת ברצינות רבה.
סרטי הקולנוע ששודרו התאפיינו בגוון מלודרמטי ניכר (מקביל במידה חלקית לז'אנר סרטי הבורקס שהיה נפוץ בקולנוע הישראלי באותה תקופה).
יורם פריד תיאר ב"מעריב" קונבנציה קולנועית זו:
במסגרת תוכנית הבידור "זהו זה!" הופק ב-1986 פרק שהיה גרסה פארודית של הסרט הערבי, ואשר הפך לאחד הפרקים הפופולריים ביותר בסדרה.
להקת פנצ'ר הקדישה לרצועת הסרטים הערביים את השיר "סרט יום שישי" (מילים: דידי הררי, לחן: אורי לשמן).
הקומיקאי גיל קופטש זכה לחשיפה טלוויזיונית ראשונה כשהגיש את פינת הסרט הערבי בתוכנית "שישי חי" בראשית ימי ערוץ 2 המסחרי ב-1993.
בשנת 2015 הוציא הראפר הישראלי טונה שיר מחווה לתרבות בשם "סרט ערבי".
בשנת 2015 יצא סרט דוקומנטרי של אייל שגיא ביזאווי ושרה צפרוני בשם "סרט ערבית", המתאר את התופעה.
איסור הסרת בדי ארון הברית הוא איסור (מצוות לא תעשה) להוציא את הבדים (מוטות) המיועדים לנשיאת ארון הברית מהטבעות המחזיקות אותם.
איסור זה חל אף לאחר בניין בית המקדש, כאשר לא משתמשים בבדים אלו לנשיאת הארון.
האיסור נמנה במניין תרי"ג מצוות.
לאו זה המופיע בפרשת תרומה, הוא אחד משלשה לאווים העוסקים בכלי המקדש ובגדי כהונה ומופיעים בפרשות תרומה ותצוה.
שני האיסורים הנוספים הם איסור על ניתוק החושן מהאפוד, ואיסור לקרוע את המעיל.
כתוב בתורה, שיש ליצור לארון טבעות זהב בארבע הפינות, ולהשחיל בתוכם ארבעה מוטות ("בדים") מעצי שיטים ולצפותם בזהב.
לא מוכח מהפסוק שזהו איסור ממש, וניתן לומר שזוהי הוראה שיש לבנות את הארון כך שהבדים לא יצאו מהמוטות.
אך הגמרא דייקה מכך שלא כתוב "שלא יסורו", שמדובר באיסור של ממש.
המשך חכמה מדייק איסור זה מכך שבמוטות השולחן והמזבח מודגש שמטרתם היא לנשיאת הכלים, ואילו בארון לא מופיע עניין זה.
חיוב המלקות הוא על כל אחד מהבדים בנפרד, ואם הוציא את שני הבדים, לוקה 78 מלקות.
לפי דעת ר' משה מקוצי (הסמ"ג), האיסור חל רק אם הבדים יצאו תוך כדי מסע, כאשר הארון נישא על הכתף.
דין נוסף המופיע בגמרא הקשור למצווה זאת, הוא בנייתם של הבדים כך שבאמצעם הם דקים יותר מאשר בצדדיהם, כך שהבדים יוכלו לזוז בטבעות אך לא לצאת ממנו.
פסוקים שעולה מהם שהבדים הוסרו
תוספות מקשים מהפסוק , המוכיח שבטרם המסע היו מכניסים את בדי הארון לטבעות, ועל כן מציע שם מהר"ם מרוטנבורג (באחד ההסברים) שהיו לארון שמונה טבעות ובהן ארבעה בדים.
שני בדים היו קבועים ועליהם נאמר איסור זה, ושני בדים נוספים היו מיועדים לנשיאה והונחו בטבעות רק בשעת המסע.
הצעה נוספת המובאת בדבריהם היא שכאמור לעיל הבדים היו יכולים לזוז מעט בתוך הטבעות, וקודם המשא היה צורך לסדרם במקומם, אך הם לא יצאו באופן מוחלט.
נאמרו לאיסור זה מספר טעמים.
בעל ספר החינוך מביא שני טעמים למצווה: האחד, כדי שאם נזדקק להוציא את הארון בדחיפות נוכל לעשות זאת מבלי לחשוש שהבדים אינם במקומם, והשני, מפני שלצורת כלי המקדש יש משמעויות נסתרות שאסור לפגום בהן.
החזקוני ומפרשים נוספים כותבים כי בשל קדושת הארון התורה לא מעוניינת שיצטרכו לגעת בו, ואפילו בזמן הכנסת הבדים לנשיאה.
בעל המשך חכמה מסביר בעקבות המדרש ש"הארון נושא את נושאיו" - הארון אינו זקוק לאנשים שיישאו אותו אלא הוא נושא אותם - שכדי להדגיש עניין זה נאמר האיסור להוציא את הבדים, כדי להראות שכשם שבזמן שהארון מונח בקדש הקדשים הוא אינו זקוק לבדים, כך גם בזמן המסעות.
כמה פרשנים נתנו למצווה הסברים דרשניים, שנועדו ללמד לקח מוסרי.
למשל, בעל משך חכמה ורבי משה אלשיך מפרשים שהארון הוא סמל לתורה ולומדיה, והימצאותם התמידית של הבדים מלמדת על חשיבות התמיכה הכספית בלומדי התורה.
הסריס הוא קומדיה רומית מאת פובליוס טרנטיוס אפר (המאה ה-2 לפנה"ס).
הספר תורגם מלטינית לעברית על ידי דבורה גילולה, ויצא לאור בהוצאת מאגנס בשנת 1999.
הפרולוג של הסריס דן בפולמוס שהתפתח בין טרנטיוס לבין לוקיוס לוניבימיוס שעורר שערורייה בטרום הצגת הבכורה של מחזה הסריס.
במהלך הפרולוג מכפיש טרנטיוס את שמו של לוקיוס וטוען כי הוא מחזאי גרוע שיודע לבחור יצירות טובות.
עם זאת, הוא אינו מוכשר בתרגום והתאמה של המחזות היווניים אותם הוא בוחר להעביר לתרבות הרומית.
בנוסף, הוא מגן על יצירותיו ומתכחש בתוקף שהיא "הכתמה", דהינו תרגום חוזר ליצירה שבה השתמשו כבר הרומים.
אלא שביצירתו יש דמויות קבועות (Stock character) וסצנות קבועות (לדוגמה הנער המאוהב הממתין מחוץ לדלת אהובתו) דומות.
הפרולוג של הסריס הוא דוגמה להתפתחות שחלה בתרבות הרומית עם אימוץ התרבות היוונית.
הפרולוג כבר אינו מתפקד כתפקידו הקודם והופך להיות פרולוג של פולמוס.
הפרולוג הפולמוסי היה ראשית היצירות הרומיות.
המחזה נפתח בדיאלוג בין צעיר מאוהב לעבד תחמן.
הצעיר מחכה לאהובתו מחוץ לדלת.
האהובה שלו היא הטאירה עמה לא ניתן למסד קשר נישואים אלא יחסי מין ואהבה בלבד.
מטרתה ההטאירה היה למצוא פטרון שיממן את מחיתה ויגן עליה ובמקרה בו עוסק המחזה, גם על אחותה.
טרנטיוס מעצב את דמות ההטאירה באופן חדש שלא היה נהוג ברומא - אישה טובת לב.
רשימת סרטוני היוטיוב הנצפים ביותר בכל הזמנים היא רשימה של כ-50 סרטונים עם מספר הצפיות הגבוה ביותר בכל הזמנים באתר יוטיוב.
עד 21 ביוני 2015, רק שני סרטונים, "Gangnam Style" של סיי ו"Baby" של ג'סטין ביבר הגיעו לאבן דרך של מיליארד צפיות, אך פחות משלושה חודשים וחצי לאחר מכן, ב-7 באוקטובר 2015, עשרה סרטונים עשו זאת.
נכון ליולי 2025 ,קיימים יותר מ 400 סרטונים שעברו את רף המיליארד צפיות, 88 את רף ה-2 מיליארד, 33 את רף ה-3 מיליארד, 13 את רף ה-4 מיליארד, 10 את רף ה-5 מיליארד, 8 את רף ה-6 מיליארד, ו-5 את רף ה-7 מיליארד.
נכון ליולי 2025, ישנו רק סרטון אחד, "Baby Shark", שחצה את הרף של 16 מיליארד צפיות, והוא הסרטון הנצפה ביותר באתר.
עשרת הסרטונים שהגיעו במהירות הגבוהה ביותר למיליארד צפיות
"Hello" - אדל, שעשתה זאת ב-87 ימים.
"Despacito" - לואיס פונסי ודדי יאנקי, שעשו זאת ב-96 ימים.
"Shape of You" - אד שירן, שעשה זאת ב-97 ימים.
"Mi Gente" - וילי ויליאם וג'יי באלווין, שעשו זאת ב-102 ימים.
".APT" - ברונו מארס ורוזה, שעשו זאת ב-105 ימים.
"Échame la Culpa" - לואיס פונסי ודמי לובאטו, שעשו זאת ב-110 ימים.
"Taki Taki" - די ג'יי סנייק, סלינה גומז, קארדי בי ואוזונה, שעשו זאת ב-115 ימים.
"" - ניו גרסיה, דארל וקספר מאגיקו בהשתתפות באד באני, ניקי ג'אם ואוזונה, שעשו זאת ב-119 ימים.
"X" - ניקי ג'אם וג'יי באלווין, שעשו זאת ב-124 ימים.
"Girls Like You" - מארון 5 וקארדי בי, שעשו זאת ב-129 ימים.
"Sorry" - ג'סטין ביבר, שעשה זאת ב-136 ימים.
"Chantaje" - שאקירה בהשתתפות מאלומה, שעשו זאת ב-139 ימים.
עשרת הסרטונים שהגיעו במהירות הגבוהה ביותר ל-2 מיליארד צפיות הם
"Despacito" - לואיס פונסי ודדי יאנקי, שעשו זאת ב-154 ימים.
"Shape of You" - אד שירן, שעשה זאת ב-187 ימים.
"Girls Like You" - מארון 5 וקארדי בי, שעשו זאת ב-293 ימים.
"Chantaje" - שאקירה בהשתתפות מאלומה, שעשו זאת ב-379 ימים.
"Sorry" - ג'סטין ביבר, שעשה זאת ב-394 ימים.
"Mi Gente" - וילי ויליאם וג'יי באלווין, שעשו זאת ב-433 ימים.
"See You Again" - ויז קאליפה וצ'ארלי פות', שעשו זאת ב-515 ימים.
"Perfect" - אד שירן, שעשה זאת ב-542 ימים.
"Closer" - הצ'יינסמוקרס והלסי, שעשו זאת ב-555 ימים.
חמשת הסרטונים שהגיעו במהירות הגבוהה ביותר ל-3 מיליארד צפיות הם
"Despacito" - לואיס פונסי ודדי יאנקי, שעשו זאת ב-203 ימים.
"Shape of You" - אד שירן, שעשה זאת ב-342 ימים.
"See You Again" - ויז קאליפה וצ'ארלי פות', שעשו זאת ב-851 ימים.
"Uptown Funk" - מארק רונסון בהשתתפות ברונו מארס, שעשו זאת ב-1,226 ימים.
ג'סטין ביבר מוגדר כאמן המושמע ביוטיוב בכל הזמנים עם כמות הצפיות הכוללות הגבוהה ביותר באתר לערוץ מוזיקה (53 מיליארד צפיות).
בין השנים: 2016-2018, ערוץ היוטיוב של ביבר היה הערוץ השני עם מספר המנויים הגבוה באתר.
ביבר החזיק בשיא מספר המנויים ביוטיוב (כמוזיקאי) ממאי 2010 עד ספטמבר 2021 עם כ-66 מיליון מנויים.
נכון לספטמבר 2025, ביבר ממוקם במקום הראשון כמוזיקאי סולו ביוטיוב (76.3 מיליון), אחרי הלהקות בלאק פינק (98.9 מיליון) ו-בי טי אס (81.4 מיליון).
השיר "גנגנם סטייל" של הראפר הדרום-קוריאני סיי היה הסרטון הראשון שצבר מיליארד צפיות ביוטיוב.
נכון לספטמבר 2025, ג'יי באלווין הוא היחיד אשר 16 משיריו חצו את רף המיליארד צפיות (9 מתוכם כזמר אורח).
אד שירן הוא האמן היחיד שיש לו שלושה סרטונים שחצו את רף 3 מיליארד צפיות.
אחריו מארון 5, קייטי פרי וטיילור סוויפט עם שני סרטונים שחצו את רף ה-3 מיליארד.
ג'יי באלווין הוא האמן היחיד שיש לו 5 סרטונים שחצו את רף 2 מיליארד צפיות.
אד שירן, ג'סטין ביבר, ברונו מארס, אוזונה, ריהאנה, באד באני ואדל הם האמנים היחידים אשר להם שלושה סרטונים שחצו את רף 2 מיליארד הצפיות.
"Despacito" של לואיס פונסי ודדי יאנקי היה הסרטון הנצפה ביותר למשך 3 שנים, עד נובמבר 2020, והיה הראשון שעבר את רף 5, את רף 6 ואת רף 7 מיליארד הצפיות.
הטבלה הבאה מפרטת את 50 הסרטונים הנצפים ביותר ביוטיוב, כאשר כל אחד מהם מעוגל למיליון הצפיות הקרובות ביותר.
הטבלה מראה גם את האמן ואת תאריך פרסומו של השיר ביוטיוב.
עדכון מלא של נתוני הטבלה בוצע לאחרונה ב-26 באוקטובר 2023.
מיקום שם הסרטון אמן/להקה צפיות (מיליארדים) תאריך העלאה1. "Baby Shark Dance" Pinkfong!
הכי נצפים לפי שנת העלאה
הטבלה הבאה מפרטת את 5 הסרטונים הנצפים ביותר ביוטיוב שהועלו בכל שנה, כאשר כל אחד מהם מעוגל ל-10 מיליון הצפיות הקרוב ביותר, וכן ניתן לראות את מעלה הסרטון ואת הפרסום ביוטיוב.
עדכון מלא של נתוני הטבלה בוצע לאחרונה ב-31 בינואר 2021
הסרטן הפריך היא מסעדת מזון מהיר בדיונית המהווה מוקד מרכזי בסדרת ההנפשה האמריקאית "בובספוג מכנסמרובע".
המסעדה נמצאת בבעלותו ובניהולו של יוג'ין קראב.
צוות המסעדה הקבוע כולל את סקווידוויד טנטקלז המשמש כקופאי ואת גיבור הסדרה בובספוג מכנסמרובע המשמש כטבח.
לפני בובספוג, שימש ג'ים כטבח של המסעדה.
הוא נחשב לטבח מחונן ומוכשר וזכה להערכה רבה ממר קראב עד שעזב את המסעדה.
מר קראב ידוע בהעסקת לקוחותיו באופן זמני לתפקידי טבחים או קופאים ולעיתים קרובות הוא מפטר אותם בסיום משמרתם.
עם זאת היו מקרים בהם עובדים זמניים אלה נשארו לתקופות ארוכות יותר או שבו להופיע בתפקידים אלה כמו פטריק סטאר, המופיע לעיתים רחוקות כטבח נוסף בסדרה.
יוג'ין קראב רכש את בית האבות "הסרטן החלוד" בגיל 19 והסב אותו למסעדה בשם "הסרטן הפריך".
על אף שינוי הבעלות והשם, הנוסחה הסודית של המסעדה קדמה לרכישה.
נכון ל-21 במאי 2025 זהותו של מייסד בית האבות המקורי "הסרטן החלוד" אינה ידועה.
המבנה של המסעדה מבוסס על מלכודת הלובסטרים של ניו אינגלנד.
מפיק הסדרה סטיבן הילנבורג יצר את הסרטן הפריך כמקום בו בובספוג עובד, וכמקום העיקרי בסדרה.
מספר פרקים של בובספוג מתמקדים באופן ספציפי על הסרטן הפריך ומתרחשים אך ורק במסעדה.
הילנבורג חשף כי הסרטן הפריך, והבעלים שלה, מר קראב מבוססים עליו במקצת, בתקופה בה עבד כטבח בישול טרם הקריירה שלו בטלוויזיה.
מסעדת הסרטן הפריך היא מסעדה המוכרת מוצרי מזון מהיר שונים עבור מחירים גבוהים בצורה יוצאת דופן, כולל קציצות הסרטן הפופולריות.
בצורה האופיינית לסדרה, ישנו חוסר עקביות אודות מקור שמה של המסעדה.
באחד הפרקים מצוין כי שם הסדרה נלקח מ-"Rusty Krab", בית אבות מיושן, אותו רכש קראב והסב למסעדה, אלא שבפרק אחר נאמר כי מקור שמה של המסעדה בא מספינת פיראטים שנקראה באותו השם, אשר הייתה בבעלות מר קראב.
הסרטן הפריך היא אחת מן המסעדות המוצלחות בביקיני בוטום, על אף שנרמז רבות במהלך הסדרה כי מדובר במסעדת מזון מהיר פשוטה, שאיננה מתאימה תמיד לתושבים מן המעמד הגבוה.
נוסחת קציצת הסרטן היא סוד מסחרי כמוס, ויריבו של קראב, שלדון פלנקטון, אשר עובד כבעל מסעדת הדלי השוממת מנסה ונכשל להשיג את הנוסחה הסודית.
דבר זה בא לידי ביטוי כמוטיב חוזר המתרחש לאורך כל הסדרה.
מסעדת הסרטן הפריך בדרך כלל מושכת אליה לקוחות מכל ביקיני בוטום בעקבות קציצת הסרטן הידועה של בובספוג.
כמו כן, הוזכר מספר פעמים בסדרה כי הסרטן הפריך היא מסעדה נקיה ונטולת מחלות.
מלבד קראב (אשר מבלה את רוב הזמן שלו במסעדה לספור את הכסף במשרד שלו), הסרטן הפריך כוללת בה שני עובדים במשרה מלאה: בובספוג מכנסמרובע, שעובד כטבח המסעדה, והקופאי, סקווידוויד טנטקלס.
לעיתים נדירות שוכר קראב את פטריק סטאר לעבודה במסעדה בסיטואציות שונות, למשל, כתחליף לבובספוג, כבדרן, או כאשר הוא חייב לו כסף.
מוטיב חוזר בסדרה הוא הרס המסעדה לאחר כל אירוע הרס בביקיני בוטום.
המסעדה נבנית מחדש באופן מיידי.
חלק ב' בפרק 12 בעונה 9, "מורה ברוטב סרטנים" (Tutor Sauce), הוא דוגמה בולטת למוטיב זה.
מסעדת הסרטן הפריך הופיעה ברובוט צ'יקן, בפרק "Major League of Extraordinary Gentlemen", שבו מוגשות בסרטן הפריך קציצות סרטן העשויות מסרטנים, טבעות קלמארי טבעות וסלט טונה.
ב-2016, טיים מגזין כלל את הסרטן הפריך ברשימת החברות הבדיוניות המשפיעות ביותר בכל הזמנים.
הסרטן הפריך הפכה לסמל בתרבות הפופולרית ובאינטרנט.
העתקים וחנויות מציאותיות בהשראת המסעדה
נכון לספטמבר 2017, יש עותק אחד של מציאות, ושתי חנויות בדיוניות בהשראת המסעדה.
העתק של הסרטן הפריך נבנה בעיר רמאללה.
בינואר 2016, ויאקום, חברת האם של ניקלודיאון הגישה תביעה נגד מפעילי המסעדה, שלא למטרות רווח המסעדה, במטרה שתיפתח בטקסס.
השופט הפדרלי בטקסס קבע בינואר 2017 כי המסעדה המתוכננת הפרה את זכויותיה של ויאקום בנכס "בובספוג", ובכך נעצרה הבנייה.
גרסה אחרת של המסעדה מוקמה בדבאו סיטי שבפיליפינים, בשם "KrustyKrub Cafe", שבהשראת התוכנית, אותה מעריץ בנו של המקים.
הגרסה האחרונה של המסעדה מוקמה במוסקבה, בשם "The Krusty Krab Cafe".
ב-2006 הוציאה חברת לגו את סדרת הלגו: " בובספוג מכנסמרובע", שהתבסס בין היתר גם על מסעדת הסרטן הפריך.
חבילת הלגו השנייה המבוססת על הסרטן הפריך נקראת "Krusty Krab Adventures" (הרפתקאות הסרטן הפריך), ויצא לחנויות ב-2009.
הַסְרָיָה היא תהליך הגורם לחומר להפוך סָרוּחַ, לבעל ריח או טעם רע.
בפרט הכוונה להידרוליזה או לחימצון של שומנים ליצירת אלדהידים קצרי-שרשרת וקטונים, שריחם רע.
החמצון מתבצע על האזורים הלא רווים בחומצות השומן, ועל כן חומצות שומן בלתי רוויות מוּעדות יותר להסריה.
בדרך כלל תהליכים אלה אינם רצויים במזון, אך לפעמים משמשים בכוונה כחלק מתהליך היצור, לדוגמה בגבינות מיושנות.
הסריה עלולה לפגום בערך התזונתי, אך לרוב אינה מסוכנת לאדם.
הסריה עשויה להגרם מפעילות אנזימטית של מיקרואורגניזמים.
הסרטון הועלה לשוגר זאזאהסרטונים הישראליים הנצפים ביותר ביוטיוב מכיל את רשימת הסרטונים הנצפים ביותר באתר יוטיוב אשר נוצרו בידי ישראלים (או שמככבים בהם ישראלים), מכל הזמנים.
ברשימה זו מופיעים כ-50 סרטונים שעברו את רף ה-50 מיליון צפיות לפחות.
הרשימה אינה כוללת סרטוני יוטיוב שורטס ("קצרים"), מפני אינפלציה.
רוב הסרטונים ברשימה הם קליפים מוזיקליים ורצועות שמע.
מתוך 50 סרטונים, רק 6 מהם בשפה העברית.
נכון לאפריל 2025, הסרטון "Alika Pretend Play" של ערוץ הילדים "GLOBIKI" הוא הסרטון המוביל ברשימה, עם 699 מיליון צפיות.
במקום השני, סרטון לא רשמי של השיר "Nevermind" מאת דניס לויד, עם 283 מיליון צפיות.
ובמקום השלישי, הקליפ "Bassa Sababa", של נטע ברזילי עם 350מיליון צפיות.
האקט בעל מספר הסרטונים הרב ביותר ברשימה הם ויני ויצ'י (עם 5 סרטונים) וסטטיק ובן אל (עם 4 סרטונים) שעברו את רף ה-50 מיליון צפיות.
השנה הראשונה שבה מניין הצפיות בסרטון ישראלי בודד (באותה השנה) עלה על 10 מיליון צפיות היא 2015 (בשיר "טרמינל 3" של דודו אהרון).
השנה הראשונה שבה מנין הצפיות עלה על 20 מיליון היא 2016 (בשירים "סלסולים" ו"כביש החוף" של סטטיק ובן-אל תבורי.
בשנת 2017 מנין הצפיות כבר עלה על 40 מיליון צפיות לשיר בודד (בשיר "טודו בום" של סטטיק ובן אל תבורי).
ב-11 בדצמבר 2018 הפך הקליפ לשיר "Toy" של נטע ברזילי (זה שהועלה על ידי ערוץ היוטיוב של האירוויזיון) לקליפ הישראלי השני בהיסטוריה שחצה את רף ה-100 מיליון במספר הצפיות ביוטיוב.
ב-9 בספטמבר 2021 הפך הקליפ לשיר "Bassa Sababa", גם הוא של ברזילי, לקליפ הישראלי השני שחצה את רף ה-200 מיליון במספר הצפיות ביוטיוב.
הרשימה הבאה מונה את 50 הסרטונים הישראליים הנצפים ביותר ביוטיוב, שעברו את רף ה-50 מיליון צפיות לפחות.
עדכון מלא של נתוני הטבלה בוצע לאחרונה ב-15 בפברואר 2025.
המוזיקאים בעלי המספר הרב של סרטונים ברשימה
עדכון מלא של נתוני הטבלה בוצע לאחרונה ב-31 באוקטובר 2022.
אמןמספר הסרטוניםויני ויצ'י 5סטטיק, בן-אל תבורי וג'ורדי 4דניס לויד 3עמיר חדד 3אלכס קלייר 3נטע ברזילי 2בורגור 2אסף אבידן והמוג'וס 1מארק אליהו 1יסמין לוי 1צפריר יפרח 1עומר אדם 1בלסטויז 1אומיקי וWHITENO1SE 1אייל גולן 1בניה ברבי 1
הטבלה הבאה מפרטת את הדף הנוכחי של חמשת הסרטונים הנצפים ביותר ביוטיוב שהועלו בכל שנה, כאשר כל אחד מהם מעוגל למאות האלפים הקרובים ביותר, וכן ניתן לראות את מעלה הסרטון ואת תאריך הפרסום ביוטיוב.
עדכון מלא של נתוני הטבלה בוצע לאחרונה בתאריך: 4 ביוני 2022
הסרטים המצוירים של מיני היא סדרת הנפשה ממוחשבת אמריקאית לילדים, המשמשת כספין אוף לסדרות "מועדון החברים של מיקי מאוס" ו"מיקי מאוס: הרפתקאות מבולבלות".
הסדרה שודרה לראשונה בארצות הברית בערוץ דיסני ג'וניור ב-14 בנובמבר 2011. בישראל הסדרה שודרה לראשונה בדיבוב לעברית בערוץ דיסני ג'וניור ישראל בשנת 2012. לסדרה הופקו 8 עונות ו-100 פרקים באורך 2-5 דקות.
הסדרה זכתה בשנת 2013 בפרס אמי לתוכניות טלוויזיה יומיות להישג אינדיבידואלי יוצא דופן באנימציה, כמו כן נוצרו בהשראתה כ-7 משחקי מחשב.
עלילת הסדרה מתרחשת לאחר אירועי הפרק "Minnie's Bow-tique" בסדרה "מועדון החברים של מיקי מאוס", בו מיני מאוס פתחה בוטיק משל עצמה עם מגוון קשתות וסרטים, ומציגה כיצד היא מנהלת את הבוטיק יחד עם חברתה הטובה דייזי דאק והציפור המכנית קוקולואה.
בעונה השלישית הבנות פותחות סלון יופי לחיות בסמוך לבוטיק, ובעונה הרביעית הן יוצאות לטיולים ברחבי העולם, כאשר הן ביקרו בערים כמו לונדון, ונציה וטוקיו.
בעונות שש ושבע, שמבוססות על הסדרה "מיקי מאוס: הרפתקאות מבולבלות" ונקראות !Minnie's Bow-Toons: Party Palace Pals, הבנות פותחות עסק חדש לתכנון מסיבות.
בעונה השמינית, שנקראת Minnie's Bow-Toons: Camp Minnie, הבנות פותחות מחנה קיץ, בו הן עוזרות לחניכים ליהנות מהרפתקאות בחיק הטבע.
בנוסף לשלוש הדמויות הראשיות, בסדרה זו משתתפים גם קלרבל, גופי, מיקי מאוס, דונלד דאק, פלוטו והאחייניות התאומות של מיני מאוס, מילי ומלודי.
הדיבוב העברי של הסדרה בוים על ידי אפרת קרצמן, והופק על ידי אסנת סדן בין השנים 2012-2014 ומעיין שניידר-משה בשנת 2016.
דמויותמדבב/ת באנגליתמדבב/ת בעבריתמיני מאוסראסי טיילור (עונות 1-5)קייטלין רוברוק (עונות 6-8)נועה גורןדייזי דאקטרס מקניילעדי קוזלובסקי (2012)הדר שחף-מעייןקוקולואהניקה פוטרמןאילנית גרשוןקלרבלאפריל וינצ'להדר שחף-מעייןמיליאוואלון רובינסבר פאר (2012)שחר קדוש (2012-2013)מלודיעדן גמליאל (2012-2013)גופיביל פארמריורם יוספסברג (2012-2014)מר פינגווניפלוטונשאר הדיבוב המקוריפיגארופרנק ולקרג'ואימקס צ'ארלסעידו גביש (2012)מיקי מאוסברט איוואןאוהד שחר (2014)דונלד דאקטוני אנסלמו
בנוסף דיבב בדיבוב העברי גלעד קלטר דמויות שונות בשנת 2016.
סרטי קולנוע מפיקים הכנסות בכמה דרכים הכוללות הקרנה בבתי קולנוע, השכרת וידאו לבתים, מכירת זכויות שידור לטלוויזיה ומכירת הסרטים בחנויות.
עם זאת, ההכנסות מההקרנות בבתי הקולנוע הן המדד העיקרי להערכת ההצלחה של הסרטים, בעיקר בשל הזמינות של הנתונים לעומת נתוני מכירות סרטי וידאו ומכירות זכויות השידור, אך גם משום שבאופן מסורתי נהוג לעשות כך לאורך כל השנים.
בערך זה נכללות רשימות של הסרטים המכניסים ביותר בכל הזמנים, רשימה של הסרטים המכניסים ביותר בכל שנה, וכן זיכיונות הסרטים המכניסים ביותר.
כל הרשימות מתבססות על הכנסות בבתי הקולנוע ברחבי העולם, ואינן כוללות הכנסות מהשכרת סרטי וידאו, הכנסות ממכירת זכויות שידור והכנסות ממכירת סרטי וידאו.
באופן מסורתי סרטי מלחמה, מחזות זמר ודרמות היסטוריות היו הסוגות הקולנועיות הפופולריות ביותר בעולם.
אף על פי כן, במאה ה-21 סרטי הזיכיונות הפכו בעיקר לסרטים המכניסים ביותר, וכיום יש עניין רב במיוחד בסוגת גיבורי-העל.
בנוסף לכך, החל מאמצע שנות ה-90 זוכים הסרטים המונפשים לכל המשפחה להצלחה רבה במיוחד.
מאה הסרטים עם ההכנסות הגבוהות ביותר ללא התאמת מחירי הכרטיסים לאינפלציה
סרט המדע בדיוני "אווטאר" אשר יצא לאקרנים ב-2009 ונחשב לפריצת דרך קולנועית באותה העת צבר את ההכנסות הגבוהות ביותר בכל הזמנים בבתי הקולנוע - מעל ל-2.7 מיליארד דולרים אך ב-2019 "הנוקמים: סוף המשחק" עבר אותו, עם הכנסה של למעלה 2.79 מיליארדי דולרים.
במרץ 2021, "אווטאר" חזר להפצה מחודשת בסין וכך עקף בחזרה את "הנוקמים: סוף המשחק".
על אף שאווטאר נחשב לסרט עם ההכנסות הגבוהות ביותר בכל הזמנים, ההתייחסות היא להכנסות מההקרנה בבתי הקולנוע בלבד ולא נלקחות בחשבון הכנסות מהשכרות סרטי וידאו וממכירת זכויות להקרנה בערוצי טלוויזיה אשר לעיתים רבות מהוות חלק ניכר מההכנסות של סרטים.
כאשר מחשבים גם את ההכנסות מהשכרות סרטי וידאו וממכירת זכויות להקרנה בערוצי טלוויזיה לא ברור מי הסרט המכניס ביותר בכל הזמנים.
הסרט "טיטניק" גרף 1.2 מיליארד דולרים מהמכירות של הקלטות ותקליטורי הסרט בשוק הביתי, בנוסף ל-2.2 מיליארד דולרים שגרף הסרט באולמות הקולנוע.
בעוד שכל הנתונים אודות ההכנסות של "אווטאר" ברחבי העולם אינן זמינות, ידוע שהוא הכניס 345 מיליון דולרים ממכירת 16 מיליון תקליטורי DVD ו-Blu-ray באמריקה הצפונית ובסופו של דבר נמכרו 30 מיליון תקליטורי DVD ו-Blu-ray של הסרט ברחבי העולם.
לאחר שנלקחות בחשבון ההכנסות ממכירת העותקים של סרטי הווידאו שני הסרטים הכניסו מעל ל-3 מיליארד דולרים כל אחד.
בנוסף לכך ההכנסות מהמכירה של זכויות השידור בטלוויזיה תרמו גם הן לחלק ניכר מההכנסות של הסרטים, כאשר לעיתים רבות סרטים יכולים להכניס קרוב ל-20% - 25% מהכנסות שגרף באולמות הקולנוע ממכירת זכויות השידור בטלוויזיה ומהכנסות משירותי שלם וצפה (Pay-per-view).
הסרט "טיטניק" גרף 55 מיליוני דולרים נוספים ממכירת זכויות שידור ל-NBC ו-HBO אשר מהווים כ-9% מההכנסות ברוטו באמריקה הצפונית.
כאשר יש לסרט פוטנציאל רב כנכס מסחרי, ההכנסות המשניות מהזכויות על הנכס יכולות לגמד את ההכנסות מההקרנה של הסרט באולמות הקולנוע או ממכירת העותקים של הסרט בשווקים.
לדוגמה, בעוד שהסרט "מלך האריות" הכניס מעל ל-2 מיליארד דולרים ממכירת כרטיסים באולמות הקולנוע וממכירת עותקים של הסרט לשווקים ביתיים, סכום זה מתגמד בהשוואה ל-6 מיליארד הדולרים שהנכס גרף מההצגות ברחבי העולם של המחזמר אשר מבוסס על סרט האנימציה.
גם הסחורה הנלווית של סרטים יכולה לתרום לחלק ניכר מהכנסות הסרט - מלך האריות גרף בסביבות 3 מיליארד דולרים מהסחורה הנלווית בלבד.
סרטים שמוקרנים בהווה בבתי הקולנוע בעולם
סרטים שהקרנת הבכורה שלהם התקיימה במהלך שנות ה-90
סרטים שהקרנת הבכורה שלהם התקיימה לפני 1990
הנתונים בטבלה עדכניים לתאריך 9 בספטמבר 2023.
עשרת הסרטים עם ההכנסות הגבוהות ביותר בהתאמת מחירי הכרטיסים לאינפלציה
סרטים שמוקרנים בהווה בבתי הקולנוע, אך לא בהכרח בבתי הקולנוע בישראל
הסרטים המכניסים ביותר בכל שנה
הטעם של קהל הצופים בקולנוע במהלך המאה ה-20 היה מגוון למדיי, אך בכל זאת ניתן להבחין במספר מגמות בולטות.
בעידן הסרטים האילמים סרטים שעסקו בנושאי מלחמה היו פופולריים במיוחד בקרב הצופים כאשר סרטים בולטים שיצאו בתקופה זו כוללים את "לידתה של אומה" אשר עוסק במלחמת האזרחים האמריקנית, והסרטים "The Four Horsemen of the Apocalypse" ו-"The Big Parade and Wings" עסקו מלחמת העולם הראשונה.
כל הסרטים הללו היו לסרטים המצליחים ביותר כאשר הם יצאו לאקרנים.
מגמה זו הגיעה לסיומה עם יציאת הסרט "All Quiet on the Western Front" ב-1930. עם הופעת סרטי הקול ב-1927 ז'אנר סרטי המחזמר - הז'אנר הקולנועי שהציג את הטכנולוגיה החדשה באופן המיטבי - הפך לז'אנר הקולנועי הפופולרי ביותר כאשר גם ב-1928 וגם ב-1929 הסרטים המכניסים ביותר היו סרטי מחזמר.
הפופולריות של הז'אנר החלה לדעוך לאחר שמספר סרטים בז'אנר לא זכו להצלחה.
ההצלחה של הסרטים "White Christmas" ו-"South Pacific" בשנות החמישים סימנו את הקאמבק של ז'אנר סרטי המחזמר בשנות ה-60 כאשר הסרטים "סיפור הפרברים", "מרי פופינס", "גבירתי הנאווה", "צליל המוזיקה" ו"מצחיקונת" היו בין הסרטים המצליחים ביותר במהלך העשור.
לאורך השנים סטיבן ספילברג ביים הכי הרבה סרטים שהפכו לסרטים המכניסים ביותר בשנים שבהן הם יצאו לאקרנים - בסך הכל שישה סרטים, אשר יצאו לאקרנים בשנים 1975, 1981, 1982, 1984, 1989 ו-1993. ססיל ב.
לבמאים מרווין לרוי, קן אנאקין ורוברט וייז היה סרט אחד שהיה לסרט המכניס ביותר בשנים מסוימות בתולדות הקולנוע.
גריפית' דרמה, ראינוע, סרט מבוסס יצירה ספרותית 1916 אי-סובלנות $1,000,000 $489,653 Triangle Distributing Corporation ד.
גורדון אדוארדס רומנטי, דרמה, אילם, אוטוביוגרפי 1918 מיקי $18,000,000 $125,000 States Rights Independent Exchanges
דה-מיל סרט דרמה 1950 סינדרלה $85,000,000 $2,900,000 RKO וילפרד ג'קסון, המילטון לוסק, קלייד ג'רונימי סרט רומנטי, פנטזיה, סרט מוזיקלי, סרט מונפש מסורתית 1951 קוו ואדיס $30,000,000 $7,623,000 מטרו גולדווין מאיירמרווין לרוי סרטי ביוגרפי, דרמה, סרט היסטורי, סרט מבוסס יצירה ספרותית 1952ההצגה הגדולה בתבל $36,000,0004,000,000 Cinerama Releasing Corporationססיל ב.
$200,000,000 פיקסאר, אולפני וולט דיסניקלסי מאן התבגרות, הנפשה ממוחשבת
זיכיונות הסרטים המכניסים ביותר בכל הזמנים
במאה ה-21 מעל ל-50 זיכיונות שונים הכניסו מעל למיליארד דולרים בקופות.
הדבר נובע בין היתר מהאינפלציה והצמיחה בשווקים העולמיים, אך גם מכך שהוליווד בחרה לאמץ את מודל הזיכיונות – סרטים שהפכו למותג בינלאומי מוכר ואהוב בקרב מיליוני אנשים ברחבי העולם, לרוב בשל הצלחה של ספר, סדרת טלוויזיה או דמות מסוימת.
המתודולוגיה מתבססת על התפיסה שסרטים שקשורים לקהלי יעד קיימים משווקים אליהם באופן יעיל יותר.
מודל זיכיון הסרטים מתבסס לרוב על קיום של קרוסאובר אשר במסגרתו דמויות מסיפורים שונים נפגשים.
כתוצאה מקיומם של קרוסאוברים סרט עשוי להיות משויך אף למספר זיכיונות.
המונח "יקום משותף" מתייחס לעולם בדיוני בו מספר יצירות משתלבות זו בזו בפיתוח הנרטיב, הדמויות, או העולם הכללי של הפרויקט הכולל - הדבר נפוץ במיוחד בז'אנרים של סרטי וסיפורת מדע בדיוני.
היקום המשותף המצליח ביותר בכל הזמנים הוא היקום הקולנועי של מארוול בו מתרחשת העלילה של סרטי הזיכיון של חברת מארוול קומיקס.
זיכיון סרטי היקום הקולנועי של מארוול הוא זיכיון הסרטים בעל ההכנסות הגבוהות ביותר בכל הזמנים - מעל ל-28 מיליארד דולרים נכון לדצמבר 2022.
זיכיון סרטי "מלחמת הכוכבים" הוא זיכיון הסרטים המכניס ביותר שמבוסס על נכס יחיד, אשר הכנסותיו מסתכמות במעל ל-9 מיליארד דולרים בקופות (זיכיון סרטי "ג'יימס בונד" גרף מעל ל-18 מיליארד דולרים כאשר מחשבים את סך ההכנסות בקופות בהתאם לאינפלציה).
אף על פי שזיכיון סרטי "מלחמת הכוכבים", זיכיון סרטי "שודדי הקאריביים", זיכיון סרטי "פארק היורה", זיכיון סרטי "מוצאים את נמו", זיכיון סרטי "הארי פוטר", וזיכיון סרטי "הארץ התיכונה" גרפו מעל למיליארד כל אחד כאשר מחשבים את סך ההכנסות בקופות בהתאם לאינפלציה.
להלן רשימת הזיכיונות וסדרות הסרטים המכניסים ביותר בכל הזמנים (ללא התאמת מחירי הכרטיסים לאינפלציה):
זיכיונות עם סרטים שמוקרנים בהווה בבתי הקולנוע, אך לא בהכרח בבתי הקולנוע בישראל
הרשימה מעודכנת ל-25 באוקטובר 2024. (רק ל-20 מקומות הראשונים)
50 שוברי הקופות עם הפתיחה הטובה ביותר
להלן רשימת 50 שוברי הקופות עם הפתיחה הטובה ביותר בקופות ברחבי העולם בכל הזמנים.
מאחר שישנם שווקים שונים בהם הסרטים אינם מוצגים בימי שישי, נתונים אלו מתבססים על ההכנסות מהיום הראשון לשחרור הסרט ועד יום ראשון שבוע לאחר היציאה לאקרנים של הסרט.
הנתונים של שנת 2002 אינם זמינים.
הסרטים הלא-ישראלים המכניסים ביותר בישראל
עשרת הסרטים הישראלים המכניסים ביותר
ההשוואה המקובלת לשוברי הקופות המקומיים היא על סמך מספר הכרטיסים שנמכרו בפועל בקופות במקום ההכנסות עצמן בקופות שכן אין צורך בהשוואת ההכנסות בקופות כמדד להצלחה כפי שנהוג באופן מסורתי עם סרטים בינלאומיים.
כחלק מסדרת 100 שנים, הסרטים המוזיקליים הגדולים ביותר היא רשימת הסרטים המוזיקליים הטובים ביותר בקולנוע האמריקאי במהלך המאה העשרים.
הרשימה הוצגה על ידי מכון הסרטים האמריקאי בהוליווד בול ב-3 בספטמבר 2006. בשונה ממרבית הרשימות הקודמות בסדרה, היא אינה כוללת 100 זוכים, אלא 25 בלבד, והיא לא הוצגה בתוכנית טלוויזיה.
סרטשנהאולפן1שיר אשיר בגשם1952MGM2סיפור הפרברים1961יונייטד ארטיסטס3הקוסם מארץ עוץ1939MGM4צלילי המוסיקה1965פוקס המאה ה-205קברט1972Allied Artists6מרי פופינס1964חברת וולט דיסני7כוכב נולד1954האחים וורנר8גבירתי הנאווה1964האחים וורנר9אמריקאי בפריז1951MGM10פגוש אותי בסנט לואיס1944MGM11המלך ואני1956פוקס המאה ה-2012שיקגו2002מירמקס13רחוב 421933האחים וורנר14כל הג'אז הזה1979פוקס המאה ה-2015כובע צילינדר1935RKO16מצחיקונת1968Columbia17קרון הלהקה1953MGM18יאנקי דודל דנדי1942האחים וורנר19יום בניו יורק1949MGM20גריז1978סרטי פרמאונט21שבע כלות לשבעה אחים1954MGM22היפה והחיה1991חברת וולט דיסני23ברנשים וחתיכות1955MGM24Show Boat1936Universal25מולין רוז'2001פוקס המאה ה-20
הסרטים הקצרים של פיקסאר הם סרטים קצרים אשר חברת סרטי ההנפשה פיקסאר הוציאה בנוסף לסרטים באורך מלא שלהם, אשר חלקם יצאו לבתי הקולנוע ולמדיה הביתית עם סרטים אחרים של פיקסאר, וחלקם יצאו כסרטים בודדים.
לאחר שב-1984 פוטר האנימטור ג'ון לאסיטר מאולפני ההנפשה של וולט דיסני, הצטרף לאסיטר למחלקת האפקטים הממוחשבים של חברת לוקאס פילם.
ג'ון לאסיטר חבר יחד עם קבוצה של אנשי מדע וביניהם אד קטמול, וניסו ליצור קולנוע בצורה חדשנית - הנפשה ממוחשבת.
באותה שנה הפיקה הקבוצה סרט קצר בשם "ההרפתקאות של אנדריי ווואלי ב.".
בשנת 1986 לאחר שסטיב ג'ובס קנה את החברה מג'ורג' לוקס והקים את חברת פיקסאר, יצרה החברה את הסרט הקצר "לוקסו ג'וניור" שנחשב לסרט הקצר הראשון של פיקסאר (בהמשך הפך לאחד מסמלי החברה).
בין השנים 1987 ל-1989 יצרה פיקסאר עוד סרטים קצרים, ביניהם "החלום של רד", "צעצוע פח" ו"מזכרות".
ב-1998 הוציאה החברה את הסרט הקצר "המשחק של גרי" שהיה הסרט הקצר הראשון שצורף לסרט באורך מלא (באג לייף), לאחר מכן כמעט כל הסרטים הבאים של פיקסאר (מלבד קוקו, צעצוע של סיפור 4 וקדימה) הוצגו בבתי הקולנוע יחד עם סרט קצר של החברה.
בנוסף המשיכה פיקסאר להוציא גם סרטים קצרים אחרים שיצאו רק במדיה ביתית, ונוצרו כדי להציג את הטכנולוגיות או היכולות הקולנועיות של פיקסאר.
פיקסאר יצרה גם סרטים קצרים המבוססים על הסרטים באורך מלא של החברה.
וב-2019 הקימה פיקסאר את ספארקשורטס, פרויקט שבו עובדי פיקסאר זוכים לחצי שנה ולתקציבים מוגבלים לפיתוח סרטי הנפשה קצרים.
ספארקשורטס (SparkShorts) היא סדרה של סרטי הנפשה אמריקאיים קצרים ובודדים, שהופקו על ידי אולפני ההנפשה של פיקסאר.
הסדרה מורכבת מפרויקט שבו עובדי פיקסאר זוכים לחצי שנה ולתקציבים מוגבלים לפיתוח סרטי הנפשה קצרים.
הסרטים שיצאו הופצו בערוץ היוטיוב של פיקסאר, ולאחר מכן בדיסני+.
שנהשם הסרטבימויהופץ ב2019פרלקריסטן לסטריוטיובסמאש וגראבבריאן לרסןקיטבולרוזנה סאליבןלצוףבובי רביודיסני+רוחאדווין צ'אנג2020לופאריקה מילסוםלצאתסטיבן האנטרמחילת הארנבמדלין שרפיהלפני נשמה2021עשרים ומשהואפטון קורביןדיסני+נונהלואיס גונזלס2024עצמיסיריט קאהסאי הולוף
סרטים קצרים המבוססים על סרטי קולנוע
שנהשם הסרטבימוימבוסס על הסרט2002המכונית החדשה של מייקפיט דוקטר ורוג'ר ל.
גולדמפלצות בע"מ2005המתקפה של ג'ק ג'קבראד בירדמשפחת סופר על2006מטור ואור הרפאיםג'ון לאסיטרמכוניות2007חברך העכברושג'ים קפוביאנקורטטוי2008ברן-Eאנגוס מקלייןוול-E2009המשימה המיוחדת של דוגרוני דל כרמןלמעלה2009ג'ורג' ואיי.
ג'יי.ג'וש קולי2012האגדה של מורדובריאן לארסןאמיצה2013בית ספר למפלצות: מסיבת השנהקלסי מאןבית ספר למפלצות2015הדייט הראשון של ריילי?ג'וש קוליהקול בראש2016Marine Life Interviewsרוס סטיבנסוןמוצאים את דורי2017Miss Fritter's Racing Skooolג'יימס פורד מרפימכוניות 32018Auntie Ednaטד מטותמשפחת סופר על 22020חיי מנורהולרי לפוינטצעצוע של סיפור 4202122 נגד כדור הארץקווין נולטינגנשמה2021צ'או אלברטומקקנה האריסלוקה
שנת הוצאהשם הסרטפורמט צפייה1996סיפורי צעצוע זעירVHS2007אוסף הסרטים הקצרים של פיקסאר, חלק 1DVD, Blu-ray, הורדה דיגיטלית2010מכוניות מצוירות: הצ'יזבטים של מטור2012אוסף הסרטים הקצרים של פיקסאר, חלק 22014מכוניות מצוירות: סיפורים מעמק רדיאטורDVD2013צעצוע של סיפור בקיצורDVD, Blu-ray2018אוסף הסרטים הקצרים של פיקסאר, חלק 3DVD, Blu-ray, הורדה דיגיטלית2020מזלגוני שואל שאלהדיסני+2021הימים של דוג2022מכוניות בדרכים
פיקסאר פופקורן היא סדרת סרטים קצרים המציגים דמויות מתוך עולם הסרטים של פיקסאר
הסדרה שודרה בשנת 2020 בדיסני+.
הסדרה נכתבה במהלך הסגר שנגרם עקב מגפת הקורונה, ובשונה משאר הסדרות של פיקסאר סדרה זו לא הוכנה באולפנים אלא בבתי האנימטורים.
הרעיון לסדרה עלה בחודש אפריל 2020 במהלך השבועות הראשונים של הסגר בארצות הברית.
הסרת עודפי עור הוא תהליך ניתוחי, המתבצע על ידי רופאים מומחים בכירורגיה פלסטית.
את הניתוח עוברים הן נשים והן גברים בהצלחה רבה, כאשר במסגרת הניתוח הרופא מסיר את העור המיותר מגופו של המטופל.
במרבית המקרים לאחר דיאטה קיצונית וירידה דרסטית במשקל, יישארו עודפי עור לאחר הרזיה שנוצרים בעקבות עודפי עור ורקמות שומן שנותרו תלויים ומדולדלים על הגוף ולא התכווצו בהתאמה למשקל הגוף החדש.
עודפי העור המיותרים אינם רק פגיעה במראה האסתטי של הגוף, אלא גם מהווים סבל באופן יום יומי.
הסובלים מתופעת עור עודף מעידים על תופעות לוואי כגון: ריח עז וחריף מהגוף, פטרת כרונית, כיבים ופצעים כרוניים והזעת יתר.
ניתוחי הסרת עור עודף בוצעו במשך מאות שנים, וישנם תיעודים לכך מהתקופה ההודית והפרעונית במאות ה-18 וה-19 על ביצוע ניתוחים אלו.
עם סיום מלחמת העולם הראשונה ופציעתם של מאות חיילים, וכך חלק מהפציעות היו חמורות מאוד, המצריכים ניתוחים פלסטיים, על מנת לשחזר את האיברים, שנפגעו על מנת לחזור לחיים תקינים.
תחום הכירורגיה הפלסטית כתחום ברפואה, החל רק בשנות ה-60 של המאה ה-20.
לעור האנושי יש שלוש שכבות:
השכבה הראשונה, שממנה מורכב העור מכונה אפידרמיס.
שכבה הזו מורכבת גם היא מחמש שכבות, והאפידרמיס נחשבת לשכבה הראשונה שהיא גם הדקה ביותר, שכן מתאפיינת בכך שהיא אטומה לנוזלים.
השכבה השנייה, שממנה מורכב העור, נקראת דרמיס.
השכבה הזו עבה יותר מהשכבה הראשונה והיא השכבה, אשר מקנה לעור את החוזק שלו.
השכבה השלישית והאחרונה, שממנו מורכב העור, היא שכבת השומן התת-עורי.
תפקיד השומן הוא חשוב ביותר למניעת חבלות ליצירת נפח בעור ושמירה על הטמפרטורה של האיברים הפנימיים.
לעור ישנם תפקידים רבים, מכיוון שהוא נמצא על שטח הגדול ביותר בגוף האדם.
הגנה על הגוף מפני מזיקים כמו אבק.
מלחמה בחיידקים ווירוסים שונים, ומהווה את קו ההגנה הראשון של הגוף.
העור אחראי על ויסות הטמפרטורה בגוף הוא מבצע זאת, על ידי הזעה, ובכך שומר על טמפרטורה תקינה בגוף האדם.
כמו כן העור הוא איבר חישה, ויכול להרגיש חום או קור, לדוגמה העור גם משמש לאיתות חברתי של רגשות האדם במקרה של בושה הסמקה.
יש לעור תכונה מיוחדת, העור מסוגל להימתח ללא הגבלה, כל עוד מופעל עליו לחץ מתון.
מצב זה קורה, בעיקר בשעת ההיריון, העור מתמתח בהתאם לגודל הרחם ללא כל בעיה, כמו כן, במצבים של השמנה ניתן לראות, שהעור נמתח בהתאם לעודפי השומן הנוספים בגוף.
אולם, לעומת היכולת המדהימה של הגוף להימתח בהתאם לצורך, ההתכווצות למצב הקודם מוגבלת, והיא תלויה במגוון גורמים שונים, המשפיעים על אופן ההתכווצות בחזרה.
בין גורמים אלו ניתן למנות את הגנטיקה לה תפקיד חשוב בעניין הזה, כהי עור נוטים פחות להתקמט כי הם בעלי שכבת דרמיס עבה, כמו כן לגברים יש אפידרמיס עבה יותר מנשים, ולגיל יש השפעה רבה על יכולת התכווצות העור.
עם השנים האפידרמיס הופך להיות דק, וכן תופעה זו גורמת לכך, שייצור המלנין בעור משתבש והופך להיות לא אחיד, וכך נוצרים כתמים על העור.
תופעה המכונה על ידי הרפואה כ"פיגמנטציה".
השנים אינן פוסחות גם על השכבה השנייה, וכך הדרמיס מאבד מחוזקו, בגלל סיבי הקולגן שנעלמים במשך השנים, וכן מאבד מתכונתו האלסטין, האחראי על גמישות העור.
החומצה היאלורונית, שהיא חומר נוסף האחראי על גמישות העור נעלמת אף היא, דבר הגורם לכך שיש היעלמות של שומן תת-עורי בלחיים סביב העניים, ברקות, ועוד.
דלדול האפידרמיס ודיקוק השומן התת-עורי תורם להופעת קמטים אופייניים באזור, שבין האף לזוויות הפה, וכן הצוואר מאבד מהשומן התת-עורי, דבר הגורם לו להיות נפול, השומן והעור זולגים למטה, ובבטן מופעים קמטים קטנים שונים, ויש עודפי עור שזולגים החוצה.
עודפי עור לאחר הרזיה משמעותית, הריונות ולידות
ניתן לראות כי הסיבות לעור עודף הן רבות וכך אנשים הסובלים מתופעה זו באופן קיצוני במיוחד, הם אנשים אשר עברו ניתוח קיצור קיבה ונותרו עם עודפי עור לאחר הרזיה וירידה משמעותית במשקל גופם, ונשים שעברו הריונות ולידות.
ניתן למצוא את האזורים הבאים כמועדים לפורענות, מבחינת עודפי עור לאחר הרזיה.
לא כל האנשים יסבלו מעור עודף, אך אלו אשר סובלים מדווחים על עודפי שומן בכמות גבוהה במרכז הגוף, בעיקר בדגש לבטן, צידי האגן, ירכיים, וישבן, כמו כן, גם החזה מעורב בכך ויראה כמרוקן וצונח.
איברים נוספים הסובלים מעודפי שומן הם: הזרועות, פנים, וצוואר.
עודפי העור גורמים לכך, שישנו עיוות בצורת האיבר, היקף האיבר נותר גדול, וכך הוא מפריע בהתאמת ביגוד, וכן תורם למגבלות פיזיות רבות ושונות.
הטיפול בהסרת השומן נעשה, על ידי אבחון של רופא מומחה בלבד.
עודפי עור נוצרים במקומות שונים בגוף האדם, ולכן ניתוח להסרת העור העודף יתקיים בניתוחים מסוגים שונים כגון:
הרמת גבות - בניתוח מבוצעת כריתה של העור, על ידי חתך בצורת סירה, הסרת עודפי העור המיותרים ותפירה של החתך בתפרים תת-עוריים.
ניתוח להסרת עודפי עור בפנים ובצוואר - בניתוח זה מבוצע חתך בשיער הרקתי שיורד מקדמת האוזן.
נפילות השומן והשרירים מטופלות על ידי תפירה הדוקה של השרירים הנמצאים שם, הסרת עודפי העור וביצוע תפרים כלפי מעלה .
מתיחת זרועות - בניתוח זה מבוצע חתך לאורך החלק האמצעי בזרוע, כאשר הגפיים מונחות לצידי הגוף, לאחר מכן מתבצעת שאיבת שומן והסרת עור עודף.
הרמת חזה - הניתוח נעשה על ידי חתך באזור החזה במקטעים קלים והסרת עודפי העור.
במקרה קשים מבוצע חתך עמוק יותר וארוך יותר התפרים מבוצעים בשלוש שכבות.
ניתוח עפעפיים - בעפעפיים קיימים מצבורי שומן שונים, שהם לא רק בעיה אסתטית, אלא גם בעיה רפואית, משום שהם עלולים לחסום את שדה הראייה.
על כן, ניתן לעשות מתיחת עפעפיים ולהסיר את רקמות השומן שיוצרות צניחת עפעפיים.
קיימים מספר שיטות להסרת עודפי העור בניתוח:
שאיבת שומן - אם בעבר ניתוח להסרת עודפי עור היה ארוך ומורכב, כיום ניתן לראות כי לאחר זמן קצר יחסית בין שעה עד ארבע שעות, המטופל זוכה לגוף מעוצב ויפה.
בתהליך הזה מדובר בעיקר על הסרת עודפי העור, ולעיתים משלבים עוד ניתוחים בהתאם לצורך.
שאיבת שומן מתבצעת בהצלחה במשך מספר עשורים, ואף עם התקדמות הטכנולוגיה השיטה עצמה לא השתנה, וגם עדיין ישנם רופאים רבים המשתמשים בה בזכות הפשטות שבה.
יחד עם יתרון זה, עלולים להיות גם חסרונות וסיבוכים כמו: דימום יתר, תוצאה לא רצויה וכדומה.
חסרונות אלו גרמו לרופאים לחפש שיטות נוספות, שיגרמו למטופלים שלא לסבול מתופעות לוואי שונות.
ניתוח להשתלת שתלים - במסגרת עיצוב הגוף באמצעות הסרת עודפי העור, ישנם רופאים אשר הנוהגים להשתיל שתלים, וזאת על מנת לגרום לנפח באיבר שבו הם מושתלים.
ניתוח ללא שתלים - אחת הטכנולוגיות החדשניות בניתוחים מסוג כזה, היא שימוש במכשירים שאינם פולשניים, המשגרים אנרגיית אור, באמצעות מתמר המונח על העור.
שימוש באנרגיה זו גורם לעיצוב של מולקולת השומן, בדרך קלה ובטוחה יותר.
המכשירים הללו מופעלים בניתוח עצמו ומופעלים על רקמת השומן עצמה, לאחר סינון השומן בתמיסה מיוחדת, מופעל המכשיר המשחרר אנרגיית אור.
למעשה, האנרגיה גורמת להמסת השומן, בדרך קלה ומהירה, והמנתח מפנה את השומן המיותר.
ניתוח עם מכשיר "וויזר" - המכשירים הטובים ביותר בשימוש היום, לפי בחינה מדוקדקת של כל המכשירים הקיימים, הוא מכשיר שנקרא "וויזר".
היתרון של טכנולוגיה זו, לעומת טכנולוגיות אחרות, הוא המסת השומן בדייקנות ללא פגיעה בכלי דם ואיברים אחרים, וכך באמצעות טכנולוגיה זו מתאפשר עיצוב של הגוף, בצורה נעימה ובטוחה.
כמו כן, טכנולוגיה זו גם מפחיתה את הסיכונים בניתוחים מסוג זה, וכן בנוסף לכך גורמת לזמן החלמה מהיר יותר.
תפרי שזירה פנימיים - אחת השיטות, המתקדמות ביותר בנושאים של ניתוחי עיצוב גוף, ובוודאי בנושא של ניתוחי הסרת עור עודף, היא שיטת תפרי שזירה פנימיים.
תפרים אלו ממוקמים בעומק הרקמה, בניתוחי הרמת חזה, והסרת עור עודף.
התפרים הללו גורמים למתיחה של העור בחלוקה נכונה של המתח על פני כל העור, כמו כן הם מצמידים את העור לשכבת שרירי הבטן והגוף, מצמצמים את החלל בשכבת העור התת-עורי, הנוצרת כתוצאה מניתוחים אלו.
בתפרים אלו יש יתרונות רבים, שכן הם תורמים להחלמה של המטופלים, בכך שאין יותר צורך בנקזים בניתוח, על מנת לנקז את הנוזלים.
הניתוח להסרת עור עודף מתבצע בהרדמה מלאה, לאחר שהמטופל מתעורר מההרדמה, הוא לא יחוש כלום, אבל רק לאחר שתפוג ההרדמה, הוא יתחיל להרגיש אי נוחות וייתכן שגם כאב סביר המופיע לאחר כל ניתוח כירורגי.
ניתוח הסרת עודפי עור הוא ניתוח כירורגי לכל דבר, הכולל סיבוכים והשלכות רפואיות שונות:
שטפי דם ובצקות – לא מדובר על סיבוך, אלא בתהליך מקובל, לאחר כל סוגי הניתוחים הכירורגיים המקובלים.
הבצקות ושטפי הדם נעלמים מהגוף עד שבועיים, אך עד אז ניתן להקל על ידי חבישות לחץ, הרטבת המקום במלח אנגלי ועוד.
זיהום – חשוב להבין, שגם כאשר מקפידים על תנאים נאותים בחדר הניתוח עדיין קיימים חיידקים, שיכולים להישאר על עודפי העור, למרות מניעת זיהום.
מניעה זו מתבצעת על ידי הקפדה של נטילת אנטיביוטיקה תוך ורידית, וכן נטילת כדורים שלושה ימים לאחר הניתוח.
במקרה של זיהום קל פותחים את התפרים, וממשיכים לתת אנטיביוטיקה, אבל במקרה של זיהום קשה יש לנקז את המוגלה ולפתוח את הפצע מחדש.
דימום – לאחר הניתוח עלול להיות דימום מהפצע, וחשוב לשים לב לכך.
במקרה של דימום קל יהיה צורך בחבישת לחץ על מקום הפצע, למשך 15 דקות.
אך במקרים שבהם הדימום ממשיך לאחר חבישת לחץ, על המטופל לחזור אל חדר הניתוח לצורך טיפול בכלי הדם.
הטיפול בכלי הדם נעשה על ידי צריבה או תפירה, ולעיתים יהיה צורך לספק למטופל מנות דם.
סרומה – הסרומה היא נוזל צלול בחלל הניתוחי.
הרופאים משתדלים למנוע סיבוך זה, על ידי הקפדה של תפירה מצומצמת בחלל שבין שכבות השריר לשומן, חבישת לחץ, ובמקרים שהנוזל משמעותי מטפלים באמצעות נקזים.
פגיעה תחושתית – כמו בכל ניתוח ישנה פגיעה עצבית תחושתית במקום המנותח, לעיתים קרובות התחושה חוזרת לאחר מספר חודשים, לעומת זאת לעיתים רחוקות ונדירות התחושה אינה חוזרת כלל.
התרחבות צלקתית – סיבוך נוסף שמופיע לעיתים לאחר ניתוחים מסוג כזה, שבהם הצלקת מתרחבת בהתאם למתח העור של המטופל.
לסיבוך זה אפשר לבצע תפרים בשכבות, וכן יש חבישות לחץ ופרפרים.
צלקת – לעיתים נוצרת צלקת מורמת אדומה, רחבה, וכואבת, והטיפול בצלקת מבוצע בהתאם להתרחבותה.
אך ישנם מקרים קיצוניים שבהם יהיה צורך בהזרקות חומרים לצלקת וכריתת הצלקת.
נמקים בעור – נמקים בעור עלולים להופיע אצל מעשנים כבדים, ולכן חל איסור מוחלט לבצע ניתוחי עודפי עור במעשנים כבדים.
במקרה שיש נמק כזה הטיפול הוא בכריתת העור המת או במקרים קיצוניים שהנמק גדול יותר מבוצעת חבישת ואקום, המצמצמת את גודלו.
הסרט שלא היה הוא סרט תיעודי בן שני חלקים ששודר ב בשנים 1993–1994 ומציג עדויות של נחקרי שב"כ בשטחי הרשות הפלסטינית.
הסרט בוים על ידי רם לוי.
לטענת לוי, הוא קיבל השראה ליצור את הסרט ב-1991, לאחר שקרא את הדיווחים התכופים בעיתונות על פלסטינים שעונו במהלך האינתיפאדה הראשונה.
הוא העלה את הרעיון עם יוסף בראל, שעמד אז בראש הטלוויזיה הישראלית, אך נדחה במהירות.
האקלים הפוליטי במדינה לא היה בשל לסרט כל כך שנוי במחלוקת.
הנסיבות השתנו ב-1992 כאשר מפלגת השמאל "המערך" בראשותו של יצחק רבין ניצחה בבחירות את מפלגת הליכוד.
זמן קצר לאחר הבחירות התבשר ללוי כי הצעתו אושרה.
הוא נעזר במפיקה הוותיקה ליאורה עמיר-ברמץ והחל לחקור את הנושא השנוי במחלוקת.
לוי ועמיר-ברמץ החליטו שהסדרה צריכה להיות מורכבת משני חלקים: הראשון יתמקד בחקירות בתחומי הקו הירוק, בעיקר כפי שבוצעו על ידי משטרת ישראל.
החלק השני יתמקד בעינויים ב וברצועת עזה, במיוחד בשיטות ששימשו את צה"ל ושב"כ נגד אסירים פלסטינים.
הם תכננו ששני החלקים ישודרו במשך שבועיים רצופים כדי להדגיש את הקשר המהותי בין הדרכים שבהן נעשה שימוש בעינויים בשני האזורים הגאוגרפיים.
כל פרק יתמקד במקרים רבים ושונים של עינויים על מנת להדגיש שעינויים היו תופעה נפוצה, במיוחד בתקופת האינתיפאדה, בתגובה לגל הטרור.
כמו כן הם תכננו להדגיש בצורה ברורה שהמקרים שהם בחנו הם אמיתיים ואינם כלי תעמולה שנועד להשמיץ את ישראל.
כל העדויות יאוששו על ידי מספר מקורות ולגוף שניהל את העינויים תוצע פלטפורמה להגיב להאשמות הללו.
יחד עם זאת, הם התעקשו שלא יקבלו הסברים כלליים או את הלבנת המקרים במקום הסבר קונקרטי.
בשלב זה הם גם החליטו לקרוא לסדרה "הסרט שלא היה".
בביקורת על הסדרה שהופיעה בעיתון מעריב הסביר העיתונאי מאיר שניצר את השם כך: "המשמעות של הסרט שלא היה היא שכל מה שנאמר בו על ידי העדים נכנס לקטגוריה של "מעולם לא היה ומעולם לא קרה", וכל זה הוא לא יותר ממחק שעושה משימה רצחנית על מודעות הציבור.
עם תחכום של במאי מנוסה, לוי יודע שאפשר לצעוק דברים גם לשלילה - באמצעות שתיקה."
שני הפרקים היו בפורמט דומה.
קורבנות עינויים על ידי הרשויות הישראליות היו מוסרים את עדויותיהם, לעיתים בעילום שם.
תשובות הרשויות היו מוצגות אז בשקט בשקופית על המסך.
הסרט כיסה מגוון רחב של טכניקות, פיזיות ונפשיות, ששימשו להוצאת מידע מנחקרים.
רבים מהם היו ידועים בשמות ערביים, המציינים מי היו קורבנות העינויים.
אחת הטענות שהועלו היא שלפחות במקרה אחד, מכות שהופעלו היו כה קשות עד שקורבן בשם חסן זוביידה, נותר במצב קטטוני במשך חמישה עשר ימי החקירה.
בהצהרת השב"כ, שהופיעה בשקופית בעקבות הצילומים של זוביידה הנכה, נכתב כי "לא הוכח שהקטטוניה שלו נבעה מהחקירה."
אחד ההיבטים המצמררים של הסרט הוא עדות אנונימית של אחד החוקרים, שזהותו הוסתרה וקולו שונה כדי להימנע מעונש.
לחלקם, עדותו הזכירה את מה שחנה ארנדט תיארה פעם כ"בנאליות של הרוע" בספרה "אייכמן בירושלים" משנת 1963. המענה האלמוני היה חייל במילואים ששירת במשטרה הצבאית.
הפרק הראשון של הסרט שודר ב-28 באוקטובר 1993, והפרק השני היה אמור לעלות שבוע לאחר מכן, ב-4 בנובמבר.
בעוד הסרט אושר על ידי רוב הבכירים בטלוויזיה הישראלית, מוטי קירשנבאום, המנכ"ל החדש של רשות השידור, היה נחוש לדחות את הפרק השני עוד לפני הקרנת הפרק הראשון.
הוא התעקש כי למשטרה, לצבא ולשב"כ תינתן הזדמנות להגיב שוב להאשמות.
זו תמיד הייתה כוונתם של יוצרי הסרט.
למרות שהמשטרה והשב"כ הגיבו לכל אחת מהעדויות, בצה"ל סירבו להגיב לעדותו של חייל המילואים האלמוני שהשתתף בעינויים.
לוי וצוותו קיוו לקבל את תשובותיהם של המענים הצבאיים עצמם, ואף היו מוכנים להסוות את זהותם.
כאשר הדבר נדחה על ידי צה"ל, צוות הצילום התפשר והיה מוכן לקבל במקום זאת הצהרה בכתב.
אבל אפילו זה לא הגיע.
בינתיים, "המענה האלמוני" ביקש לעמת את צה"ל עם מה שאירע והיה מוכן להעיד בפני הפרקליט הצבאי, בתנאי שתובטח לו אנונימיות.
הצבא סירב להעניק לו זאת.
לאחר מכן החלו מספר חודשים של משא ומתן אינטנסיבי בין רשות השידור לצה"ל.
לוי רצה לשדר את הסרט ולהודיע שהצבא סירב להגיב.
הוא טען שזו אחריותה של רשות השידור ושלא יתנו את אותו פטור לאף ארגון אחר.
קירשנבאום סירב, ככל הנראה בטענה שהצבא אינו רק "עוד ארגון".
הוא אחראי בסופו של דבר לביטחון ישראל.
לאחר חודשים ארוכים, נציגי צה"ל סוף סוף התרצו.
חייל המילואים האנונימי נתן תצהיר לנציג הפרקליטות וכעבור מספר ימים הגיב צה"ל.
התגובה כללה הבטחה לערוך חקירה רשמית של ההאשמות.
הפרק השני שודר ב-14 ביוני 1994, כמעט שמונה חודשים לאחר הפרק הראשון.
למרבה האירוניה, הסרט עורר תגובה נלהבת יותר בעת יצירתו מאשר לאחר שידורו.
במהלך יצירת הסרט, בשנת 1993, הוענק ללוי פרס ישראל, על תרומתו לאורך חייו לטלוויזיה הישראלית.
למחרת נכתב בכותרת בעמוד הראשון של עיתון ידיעות אחרונות, "חתן פרס ישראל עושה סרט על 'תאי העינויים' של שירות הביטחון הכללי".
השימוש בעינויים היה זה מכבר נושא חם בישראל, ובשנת 1987 קבעה ועדה רשמית בראשות נשיא בית המשפט העליון לשעבר משה לנדוי כי לפעמים יש צורך ב"לחץ פיזי מתון" ככלי חקירה.
בעוד שפסק דין זה זכה לתשומת לב רבה, ההגדרה המדויקת של "לחץ פיזי מתון" הופיעה בדוח שני שנותר חשאי.
במילים אחרות, בעוד שצורות קשות של עינויים, היו ככל הנראה בלתי חוקיות לפי פסיקת ועדת לנדוי, ניתן להפעיל לחץ פיזי ופסיכולוגי "מתון" על עצורים.
לאלו שתמכו בשימוש בעינויים כדי להשיג מידע חיוני, נראה היה כאילו לוי מערער אפילו על זה.
בדברי המבוא שלו לרטרוספקטיבה של 2006 על עבודתו של לוי, ציין ענר פרמינגר כי: "לממסד הישראלי לא הייתה ברירה אלא לחבק את לוי ולהעניק לו את פרס ישראל ב-1993, אבל גם זה לא הצליח להשתיק את קולו החודר ולהאיר את נקודת המבט הבלתי מתפשרת שלו על החברה הישראלית.
כשהשמאל הישראלי היה באופוריה ומשוכנע שהשתלט על השלטון, רם לוי עשה סרט חתרני לטלוויזיה הישראלית והעז לראשונה לגעת ולנער את טאבו השתיקה סביב עינויי אסירים ביטחוניים על ידי השב"כ.
עם זאת, לוי אימץ גישה צנועה יותר בנוגע לשאלת ההשפעה של סרטו, והביע עצב על מה שהוא מכנה האדישות שבה התקבל הסרט.
מצד שני, הוא ציין לטובה את העובדה שהסרט מומן על ידי ערוץ ממשלתי ולקח על עצמו להתעמת עם הכוחות החזקים ביותר בממסד הישראלי, "הפרות הקדושות" המטפוריות של הביטחון הלאומי וארגונים כמו צה"ל והשב"כ.
לדבריו, "במבט לאחור על התקרית כולה, אני מוצא את זה מרתק ואיכשהו מרומם שרשות השידור הציבורי בישראל הסכימה לממן ולשדר סרט שחקר את הזוועות שחוללו כוחות ישראליים על הפלסטינים.
מעניין כמה מדינות אחרות היו מסכימות לעשות את זה." אף על פי כן, בסימפוזיון שהתקיים ב-2009 בתל אביב, הוא גם ציין כי צה"ל טרם קיים את הבטחתו ל"מענה האלמוני" כי יערוך חקירה רשמית בנוגע להאשמות.
הסרפאום של אלכסנדריה היה סרפאום (מקדש יווני) שנבנה על ידי המלך תלמי השלישי אאוארגטס (שלט בשנים 246–222 לפנה"ס) והוקדש לסראפיס, שנעשה למגן של אלכסנדריה.
יש בו גם סממנים של חר־פא־חֿרד (הרפוקרטס).
הוא הכיל גם חלקים מהספרייה הגדולה של אלכסנדריה ולכן כונה גם "הבת של ספריית אלכסנדריה".
האתר ממוקם על רמה סלעית, הצופה אל היבשה והים.
לפי דיווחים, הסרפאום היה הגדול והמפואר ביותר מכל המקדשים ברובע היווני של אלכסנדריה.
מלבד דמותו של האל, במתחם המקדש נמצא גם פלג של הספרייה הגדולה של אלכסנדריה.
הגאוגרף סטראבון מציין שהמקדש היה ממוקם במערב העיר.
בימינו לא ניתן לראות דבר בשטח, מלבד עמוד פומפיוס העצום.
רואו וריס דווחו ב-1956 על הבניינים של הסרפאום שעדיין נראו שם כפי שהושארו על ידי , הרטוריקן היווני של אנטיוכיה "שביקר בה בערך בשנת 315 לספירה", ועל ידי טיראניוס רופינוס, "נוצרי שסייע בהרס של [זה] במהלך סוף המאה הרביעית".
העמוד מסמן את ה"אקרופוליס" של הסרפאום בתיאורו של אפתוניוס, כלומר, "החלק העליון של אזור הסרפאום הגדול".
הסרפאום של אלכסנדריה נסגר ביולי 325 לספירה, ככל הנראה בהוראת הקיסר הנוצרי קונסטנטינוס.
בשנת 391 לספירה, פרצו מהומות דתיות, על פי ווייס: "הסרפאום היה המעוז האחרון של עובדי האלילים שהתבצרו במקדש ובמתחם שלו.
המקדש נכבש בסערה על ידי הנוצרים.
עובדי האלילים גורשו, המקדש נבזז ותכולתו נחרבה."